wannaphong/clean_thaiwikipedia huggingface dataset:
# บีลีฟเวอร์ 2
บีลีฟเวอร์ 2 เป็นภาพยนตร์แอ็คชั่นอาชญากรรมของเกาหลีใต้ประจำปี 2023 กำกับโดย แพ็ก จง-ย็อล เป็นภาคต่อของภาพยนตร์ บีลีฟเวอร์ในปี 2018 นำแสดงโดย โช จิน-อุง, ชา ซึง-ว็อน, ฮัน ฮโย-จู, โอ ซึง-ฮุน, คิม ดง-ยอง และ อี จู-ยัง  ภาพยนตร์เรื่องนี้บอกเล่าเรื่องราวของนักสืบวอนโฮซึ่งยุ่งอยู่กับการจับตัวผู้นำของ องค์กรยาเสพติดที่ใหญ่ที่สุดในเอเชีย  สามารถรับชมได้ทาง เน็ตฟลิกซ์ ตั้งแต่วันที่ 17 พฤศจิกายน 2023  

นักแสดง
 โช จิน-อุง รับบทเป็น โจวอน-โฮ
 นักสืบผู้ที่มีความมุ่งมั่นที่จะจับหัวหน้าขององค์กรยาเสพติด
 ชา ซึง-ว็อน รับบทเป็น ไบรอัน-อี
 นาย อี ตัวปลอม ในภาคแรกซึ่งไม่มีใครจับว่าเขาคือตัวจริง
 ฮัน ฮโย-จู รับบทเป็น มีดใหญ่
 ผู้ร่วมงานที่ใกล้ที่สุดของนายอีและรับผิดชอบดูแลกิจการขององค์กร
 โอ ซึง-ฮุน รับบทเป็น ซอ ยอง-รัค
 สมาชิกขององค์กรที่ช่วยวอนโฮในการสืบสวน แต่แล้วก็หายตัวไปอย่างปริศนา บทบาทนี้เคยเล่นโดย ริว จุน-ยอล ในภาคแรก

การผลิต
เน็ตฟลิกซ์ ยืนยันการผลิตบีลีฟเวอร์ 2 ซึ่งเป็นภาคต่อของภาพยนตร์แอ็คชั่นอาชญากรรมปี 2018 บีลีฟเวอร์ ในเดือนมิถุนายน 2022 ภาพยนตร์เรื่องนี้กำกับโดย แพ็ก จง-ย็อลและนักแสดงรวมถึงการกลับมารับบทเดิมในซีซันสอง โช จิน-อุง,ชา ซึง-ว็อน, ฮัน ฮโย-จู, โอ ซึง-ฮุน, คิม ดง-ยัง และ อี-จูยัง ภาพยนตร์เฃภาพยนตร์เรื่องนี้ถ่ายทำเสร็จในเดือนพฤศจิกายน 2022 ในประเทศนอร์เวย์

การเปิดตัว
ภาพยนตร์เรื่องนี้เปิดตัวครั้งแรกในเทศกาลภาพยนตร์นานาชาติปูซาน ครั้งที่ 28 ในส่วนภาพยนตร์เกาหลีวันนี้ - รอบปฐมทัศน์พิเศษ ในวันที่ 5 ตุลาคม 2023 พร้อมรับชมแบบสตรีมมิ่งบน Netflix ตั้งแต่วันที่ 17 พฤศจิกายน 2023 ในบางภูมิภาค
# อุฑุปิ
อุฑุปิ (อักษรโรมัน: Udupi, Udipi หรือ Odipu) เป็นนครในรัฐกรณาฏกะ ตั้งอยู่ห่างไป  ทางเหนือของมังคาลอร์ และราว  จากบังคาลอร์

อุฑุปิเป็รศูนย์กลางการปกครองของอำเภออุฑุปิ และเป็นหนึ่งในเมืองที่โตเร็วที่สุดในรัฐกรณาฏกะ มีสถาบันการศึกษามากมาย และมีอตุสาหกรรมท่องเที่ยวของเมือง อุฑุปิเป็นที่ตั้งของศรีกฤษณเทวาลัย และเป็นแหล่งของอาหารอุฑุปิเช่นกินฑิแบบกันนาดา

ในศตวรรษที่ 13 นักบวชแห่งนิกายไวษณวะ มัธวาจารย์ ได้ก่อตั้งศรีกฤษณเทวาลัยขึ้นที่อุฑุปิ รวมถึงยังตั้ง มัถ ขึ้นแปดแห่งที่นี่ ที่เป็นที่รู้จักในนามอัษฏมัถแห่งอุฑุปิ เพื่อเผยแผ่คำสอนธรรมเนียมไทวตเวทันตะ จากนั้นจึงเกิดการอพยพของบรรดาพราหมณ์ขนานใหญ่เข้ามาในเมือง จนถึงจุดหนึ่งมากถึง 10% ของประชากรทั้งหมดเป็นพราหมณ์ ซึ่งเท่ากับสามเท่าเมื่อเทียบกับเมืองอื่น ๆ โดยเฉลี่ยในอินเดียใต้Chinmay Tumbe, India Moving: A History of Migration (2019), p.42
# กีฬาแฮนด์บอลในโอลิมปิกฤดูร้อน 2024 – รอบคัดเลือกทีมหญิง โซนแอฟริกา
กีฬาแฮนด์บอลในโอลิมปิกฤดูร้อน 2024 – รอบคัดเลือกทีมหญิง โซนแอฟริกา จัดขึ้นที่เมืองลูอันดา ประเทศแองโกลา ตั้งแต่วันที่ 11 ถึง 14 ตุลาคม พ.ศ. 2566

ประเทศแองโกลาซึ่งเป็นผู้ชนะ ได้ผ่านเข้ารอบโอลิมปิกฤดูร้อน 2024

 อันดับการแข่งขัน
# วัทธิกร เพิ่มทรัพย์หิรัญ
วัทธิกร เพิ่มทรัพย์หิรัญ (เกิด 25 มกราคม พ.ศ. 2535) ชื่อเล่น เกี๊ยก เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3

 ประวัติ 
วัทธิกร ชื่อเดิม พรสิทธิ์ เกิดที่กรุงเทพมีชื่อเล่นว่า เกี๊ยก เกิดเมื่อวันที่ 25 มกราคม 2535 จบการศึกษาระดับประถมศึกษาจากโรงเรียนปัญญาศักดิ์ ระดับมัธยมศึกษาจากโรงเรียนอัสสัมชัญ ระดับปริญญาตรีบริหารธุรกิจ จากวิทยาลัยนานาชาติ มหาวิทยาลัยมหิดลประวัติ เกี๊ยก วัทธิกร เพิ่มทรัพย์หิรัญยินดี! เกี๊ยก วัทธิกร คว้าปริญญาใบแรกสำเร็จ จากรั้ว ม.มหิดล

 เข้าสู่วงการ 
วัทธิกรเข้าสู่วงการจากการประกวดเวที the star และปีต่อมาได้เซ็นสัญญาเป็นนักแสดงในสังกัดช่อง 3 โดยมีละครเรื่องแรกคือเรื่องดอกไม้ใต้เมฆ เมื่อปี 2558 โดยรับบทเป็น อาหยาง หนุ่มซื่อที่แอบหลงรักนางเอกดอกไม้ใต้เมฆ ก่อนจะมาเริ่มเป็นที่รู้จักจากบท หมอนิธิ  ในละครพีเรียดเรื่องเลือดรักทระนง ซึ่งเป็นละครเรื่องที่ 2 ของเขาเมื่อปี 2559ส่องความหล่อ “เกี๊ยก วัทธิกร” มาแรงใน “เลือดรักทระนง” อีกหนึ่งตัวละครที่น่าจับตา 

จากนั้นจึงมีละครเรื่อยมาจนกระทั่งกลับมาเป็นที่พูดถึงอีกครั้งจากบท สุรัฐ โค้วพิสุทธิ์ หรือ เฮียกวง หนุ่มตี๋ ฐานะดี แต่โดนสาวเมิน จากละครพีเรียดเรื่องทุ่งเสน่หา เมื่อปี 2563ชวนส่องดามใจ “เกี๊ยก วัทธิกร” หนุ่มหล่องานดีแต่หลงรักใครก็โดนเมินจากละคร “สองเสน่หา” ตามด้วยบท ทองห่อ ผีหนุ่ม จอมกระล่อน เจ้าชู้ จากละครเรื่องปีศาจแสนกล (2564)สาวๆเคลิ้ม ‘โบ๊ท-เกี๊ยก’ขึ้นเวทีจับไมค์โชว์ลีลานักร้อง ใน‘ปีศาจแสนกล’ ก่อนจะมารับบทพระเอกเต็มตัวในละครซีรีส์แนวยาโออิเรื่องสัญญาไม่ลืม ในปี 2566 โดยแสดงเป็น น่านฟ้า"กุน กิตติคุณ-เกี๊ยก วัทธิกร" นำทีมบวงสรวงซีรีส์ "The Promise สัญญาไม่ลืม" ได้ “อาจารย์ป๋า ปุญญาดิศ” นำพิธีบวงสรวงเกี๊ยก วัทธิกร เพิ่มทรัพย์หิรัญ

 ผลงาน 
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3 

 ปี  เรื่อง  แสดงเป็น 2558 ดอกไม้ใต้เมฆ อาหยาง 2559 เลือดรักทระนง นิธิ 2560 ที่หนี้มีรัก ปาร์คอินซอง 2561 แฟนฉันเป็นเงือก พายุ พิทักษ์ชล นางบาป ต้น ธนัตถ์ 2562 ดาวหลงฟ้า พีช พิชา 2563 ทุ่งเสน่หา สุรัฐ โค้วพิสุทธิ์ (เฮียกวง) 2564 พิภพหิมพานต์ ทวน (รับเชิญ) สองเสน่หา ปิยะบุตร ปีศาจแสนกล ทองห่อ 2566 ที่สุดของหัวใจ เทวฤทธิ์ สุวรรณภาณุ (ฤทธิ์) สัญญาไม่ลืม น่านฟ้า2567ดวงใจเทวพรหมตอน ขวัญฤทัยก้องภพ พิทักษ์เทวา (ก้อง) หนึ่งในร้อย สมาน (รับเชิญ) พยัคร้ายซ่อนลาย
# แต้บุ๋น
แต้บุ๋น มีชื่อในภาษาจีนกลางว่า เจิ้ง เหวิน  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นขุนพลแห่งรัฐวุยก๊กในยุคสามก๊กของจีนและเป็นผู้ใต้บังคับบัญชาของสุมาอี้

แต้บุ๋นเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
แต้บุ๋นปรากฏเป็นตัวละครในนวนิยายสามก๊กตอนที่ 102 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งสุดท้ายในปี ค.ศ. 234 สุมาอี้สั่งให้แต้บุ๋นแสร้งทำเป็นไม่พอใจจีนล่งที่เป็นขุนพลวุยก๊กอีกคน แล้วแปรพักตร์มาเข้าด้วยจูกัดเหลียง แต้บุ๋นสังหารจีนล่งตัวปลอมซึ่งแท้จริงแล้วเป็นจีนเบ้ง (秦明 ฉิน หมิง) น้องชายของจีนล่ง เพื่อแสดงความจริงใจต่อจูกัดเหลียง แต่จูกัดเหลียงมองแผนการออกจึงให้จับกุมแต้บุ๋น แต้บุ๋นร้องขอชีวิต จูกัดกัดเหลียงจึงสั่งให้แต้บุ๋นเขียนจดหมายถึงสุมาอี้เพื่อลวงให้สุมาอี้ยกมาปล้นค่าย สุมาอี้ให้จีนล่งคุมกองหน้าไปปล้นค่ายทัพจ๊กก๊ก แต่ถูกซุ่มโจมตี จีนล่งถูกสังหารและสุมาอี้ถอยทัพไป จูกัดเหลียงกลับมาค่ายหลังได้รับชัยชนะและสั่งให้นำตัวแต้บุ๋นไปประหารชีวิตสามก๊ก (ซานกั๋วเหยี่ยนอี้) ตอนที่ 102.

หลี่ จื้อ (李贄) นักปรัชญาปลายยุคราชวงศ์หมิงวิจารณ์เรื่องราวนี้ที่ปรากฏในนวนิยายสามก๊กว่า "ซานกั๋วจื้อทงสูเหยี่ยนอี้ (三国志通俗演义; สามก๊ก) ถูกเรียบเรียงโดยโดยคนธรรมดาสามัญที่ไม่รู้หนังสือ แม้ไม่ต้องพิจารณาเรื่องอื่น เฉพาะเรื่องการยอมสวามิภักดิ์ของแต้บุ๋น ขนาดเด็กน้อยอายุสามขวบก็คิดไม่จะทำเรื่องแบบนี้ แต่ซือหม่า จ้งต๋ากลับทำ ขนาดเด็กน้อยอายุสามขวบยังรู้ทันเรื่องนี้ ที่จูกัดขงเบ้งรู้ทันเรื่องนี้มันจะแปลกอะไร อ่านมาถึงตรงนี้แล้วจึงรู้ซึ้งว่าล่อกวนตงลำเอียง เป็นคนต่ำผู้โง่เขลาซึ่งมักทำผิดพลาดในนามของตนเอง น่าชิงชังเสียจริง!”
# พอซิกส์
อินเทอร์เฟซระบบปฏิบัติการที่สามารถพอร์ตได้ หรือ พอซิกส์ (Portable Operating System Interface หรือ POSIX ;  ) เป็นกลุ่มของมาตรฐาน ที่กำหนดโดยสถาบันวิชาชีพวิศวกรไฟฟ้าและอิเล็กทรอนิกส์ (IEEE) เพื่อรักษาความเข้ากันได้ระหว่าง ระบบปฏิบัติการ พอซิกส์กำหนดทั้งระบบและเอพีไอระดับผู้ใช้ พร้อมด้วยเชลล์บรรทัดคำสั่งและอินเทอร์เฟซยูทิลิตี้ สำหรับความเข้ากันได้ของซอฟต์แวร์ (ความสามารถในการพกพา) กับระบบปฏิบัติการแบบยูนิกซ์และระบบปฏิบัติการอื่น ๆ  พอซิกส์ยังเป็น เครื่องหมายการค้าของ IEEE อีกด้วย  พอซิกส์มีวัตถุประสงค์เพื่อใช้โดยทั้งนักพัฒนาแอปพลิเคชันและระบบ 

 ชื่อ 
กลุ่มของมาตรฐานพอซิกส์ถูกกำหนดให้เป็น IEEE 1003 และหมายเลขมาตรฐาน ISO/IEC คือ ISO / IEC 9945

มาตรฐานนี้เกิดขึ้นจากโครงการที่เริ่มต้นในปี 1984 โดยต่อยอดงานจากกิจกรรมที่เกี่ยวข้องในสมาคม /usr/group  Richard Stallman แนะนำชื่อพอซิกส์ให้กับ IEEE แทนที่จะเป็น IEEE-IX เดิม คณะกรรมการพบว่าสามารถออกเสียงและจดจำได้ง่ายกว่าจึงนำมันมาใช้
# ยันม่าร์
บริษัท ยันม่าร์ จำกัด  เป็นบริษัทผู้ผลิตเครื่องยนต์ดีเซล เครื่องจักรกลหนัก และเครื่องจักรกลการเกษตรของญี่ปุ่น ก่อตั้งขึ้นในปี พ.ศ. 2455 ที่นครโอซากะ ยันม่าร์ผลิตและจำหน่ายเครื่องยนต์สำหรับการใช้งานที่หลากหลาย เช่น เรือเดินทะเล เรือสำราญ อุปกรณ์ก่อสร้าง อุปกรณ์การเกษตร และชุดเครื่องกำเนิดไฟฟ้า นอกจากนี้ยังผลิตและจำหน่ายระบบควบคุมอุณหภูมิ ระบบการเพาะเลี้ยงสัตว์น้ำ และระบบควบคุมและจัดการจากระยะไกล

 ประวัติ 
ยันม่าร์ก่อตั้งขึ้นในเดือนมีนาคม พ.ศ. 2455 ณ นครโอซากะ ประเทศญี่ปุ่น โดยมาโกกิชิ ยามาโอกะ

เมื่อบริษัทเริ่มต้นในปี พ.ศ. 2455 บริษัทก็ได้เริ่มผลิตเครื่องยนต์ที่ใช้น้ำมันเบนซิน ในปี พ.ศ. 2463 บริษัทได้เริ่มผลิตเครื่องยนต์น้ำมันก๊าดขนาดเล็ก ในปี พ.ศ. 2476 บริษัทได้เปิดตัวเครื่องยนต์ดีเซลขนาดเล็กที่ใช้งานได้จริงเครื่องแรกของโลก นั่นคือรุ่น HB

ในปี พ.ศ. 2504 ยันม่าร์ได้จัดตั้งแผนกเครื่องจักรกลการเกษตร

ยันม่าร์ยังได้เริ่มจัดหาเครื่องยนต์ให้กับรถแทรกเตอร์ของจอห์น เดียร์ และเครื่องทำความเย็นของเทอร์โมคิง (Thermo King) บางรุ่นสำหรับใช้ในรถบรรทุกห้องเย็น 

ในช่วง 20 ปีที่ผ่านมา ยันม่าร์ได้สร้างการเติบโตในตลาดอากาศยานไร้คนขับ (UAV) ในญี่ปุ่นและที่อื่น ๆ ด้วยโดรนขนาดเล็กที่ใช้ในการฉีดพ่นทางการเกษตร และการใช้งานทางอากาศในรูปแบบอื่น ๆ

ตามที่อธิบายในเว็บไซต์ของบริษัท "ชื่อยันม่าร์ เป็นการผสมผสานระหว่าง "ยันมะ" (สายพันธ์แมลงปอชนิดหนึ่ง) และ "ยามา" จากชื่อผู้ก่อตั้งบริษัท มาโกกิจิ ยามาโอกะ", About Brand page on yanmar.com; accessed 2016-01-14.

 เส้นเวลา 
 พ.ศ. 2455: มาโกกิชิ ยามาโอกะ ได้ก่อตั้งบริษัทของตนภายใต้ชื่อ ยามาโอกะ ฮัตสึโดกิ เซซาคุโชะ (โรงงานผลิตเครื่องยนต์ยามาโอกะ)
 พ.ศ. 2476: เริ่มผลิตเคี่องยนต์ดีเซลขนาดเล็กที่ใช้งานได้จริงเครื่องแรกของโลก
พ.ศ. 2504: ก่อตั้งแผนกเครื่องจักรกลการเกษตร
 พ.ศ. 2535: ผลิตเครื่องยนต์ดีเซลครบ 10 ล้านเครื่อง
 พ.ศ. 2558: เข้าซื้อกิจการฮิโมอินซา (HIMOINSA) ผู้ผลิตชุดเครื่องกำเนิดไฟฟ้าสัญชาติสเปน 70% 
 พ.ศ. 2559: เพิ่มสัดส่วนการถือหุ้นในบริษัทอินเตอร์เนชั่นแนล แทรคเตอร์ส (International Tractors) สัญชาติอินเดีย ผู้ผลิตรถแทรกเตอร์ยี่ห้อโซนาลิกา (Sonalika) เป็น 30% นอกจากนี้ บริษัทยังได้ซื้อกิจการแชฟฟ์ (Schaeff) ผู้ผลิตอุปกรณ์ขนาดกะทัดรัดของเยอรมันจากเทเร็กซ์ (Terex) และได้ร่วมมือกับโตโยต้าเพื่อพัฒนา "ตัวเรือรุ่นต่อไป" สำหรับเรือ
 พ.ศ. 2562: ขยายโรงเรียนฝึกอบรมในต่างประเทศในจีน ฟิลิปปินส์ และอินเดีย
# กร็อก
กร็อก  เป็นจักรกลสนทนาปัญญาประดิษฐ์ทั่วไปสำหรับทำการสนทนา ที่พัฒนาโดย xAI โดยอิงจากแบบจำลองภาษาขนาดใหญ่ (LLM) ได้รับการพัฒนาตามความคิดริเริ่มโดยอีลอน มัสก์ เพื่อเป็นการตอบสนองโดยตรงต่อความนิยมที่เพิ่มขึ้นของแชตจีพีทีของโอเพนเอไอ ซึ่งมัสก์เป็นผู้ร่วมก่อตั้ง จักรกลสนทนาตัวนี้ได้รับการโฆษณาว่า "มีอารมณ์ขัน" และเข้าถึงโดยตรงไปยังทวิตเตอร์ (X) ขณะนี้อยู่ระหว่างการทดสอบรุ่นเบต้า

 ภูมิหลัง 
ในเดือนพฤศจิกายน ค.ศ. 2023 xAI เริ่มแสดงตัวอย่างจักรกลสนทนาซึ่งใช้แบบจำลองภาษาขนาดใหญ่ (LLM) เพื่อเลือกผู้ใช้ ด้วยการเข้าร่วมในโปรแกรมทดลองใช้ก่อนเปิดตัวนั้นจำกัดไว้สำหรับผู้ใช้ที่ได้รับการยืนยันตัวบุคคลแล้วเท่านั้น มีการประกาศว่าเมื่อหมดเวลา ช่วงทดสอบเบต้า บอตจะใช้งานได้สำหรับสมาชิก X Premium+ เท่านั้น

ในช่วงเวลาของการดูตัวอย่าง xAI อธิบายว่าจักรกลสนทนาเป็น "ผลิตภัณฑ์เบต้าในช่วงแรก ๆ ซึ่งเป็นสิ่งที่ดีที่สุดที่เราสามารถทำได้ด้วยการฝึกอบรม 2 เดือน" ที่สามารถ "ปรับปรุงอย่างรวดเร็วในแต่ละสัปดาห์ที่ผ่านมา"
# ทวิงก์
ทวิงก์  เป็นคำแสลงของเกย์ที่หมายถึงชายรักร่วมเพศที่มีลักษณะอยู่ในช่วงวัยรุ่นตอนปลายถึงอายุราว 20 ปี (แต่ไม่จำเป็นเสมอไป) ที่มีลักษณะผอมไปจนถึงปานกลาง มีภาพลักษณ์ที่ยังดูอ่อนวัยโดยถึงแม้จะมีอายุมากก็ตาม ไม่มีขนตามร่างกาย มีความสดใส และมีความน่าดึงดูด ทวิงก์ถือเป็นคำในระดับกลางซึ่งเปรียบได้เหมือนกับคำว่าหมี และสามารถใช้เป็นคำไม่ดีได้เช่นกัน โดยคำดังกล่าวอาจจะเป็นคำประสมในการขยายความหมายของสิ่งอื่น อาทิ เฟมเมทวิงก์ , ยูโรทวิงก์ , มัสเซิลทวิงก์  เป็นต้น คำดังกล่าวยังเป็นคำที่พบเห็นได้ทั่วไปในอุตสาหกรรมสื่อลามกเกย์ .

ศัพทมูลวิทยา
ต้นกำเนิดของคำว่าทวิงก์ยังเป็นข้อถกเถียงกันในปัจจุบัน โดยข้อสันนิษฐานแรกคำดังกล่าวได้ถูกพบเห็นเป็นครั้งแรกในปีค.ศ. 1963 แม้ว่ามันจะเป็นคำแสลงเกย์ของภาษาอังกฤษแบบดั้งเดิมว่าทแวงก์  ซึ่งหมายความว่า "เหมืองของการค้าประเวณีผู้ชายรักร่วมเพศ; ซึ่งเป็นผู้ชายเต็มใจและพร้อมที่จะเป็นฝ่ายถูกกระทำให้กับ 'คู่' ผู้ชายอีกฝ่าย" พจนานุกรมฉบับออกซฟอร์ดได้อ้างว่าคำดังกล่าวมีต้นเกิดในช่วงคริสทศวรรษที่ 1970

อีกหนึ่งต้นกำเนิดที่เป็นข้อสันนิษฐานมาจากคำว่าทวิงกี  ซึ่งเป็นขนมเค้กทานเล่นซึ่งถูกจัดว่าเป็นอาหารขยะ และได้รับการนิยามว่าเป็นอาหารที่ "คุณค่าทางโภชนาการอาหารน้อย, มีรสชาติหวาน และถูกสอดไส้ด้วยครีม" ซึ่งได้ถูกกลายเป็นคำเปรียบเทียบของชายหนุ่มที่ "ตัวเตี้ย, ผมบลอนด์ และเต็มไปด้วยครีม" ซึ่งคำว่าครีมเป็นเหมือนคำเปรียบเปรยของคำว่าน้ำอสุจิ 

คำย่อที่กำเนิดคำว่าทวิงก์มีต้นแบบการย่อมาจากรูปแบบ"'วัยรุ่น, ผิวขาว, ไม่เข้าถึงกิจกรรมทางเพศแบบคิงก์'" แม้ว่าลักษณะดังกล่าวจะไม่ถูกยอมรับในระดับสากลว่ามีความจำเป็นหรือมีน้ำหนักเพียงพอในการจำแนกบุคคลว่าเป็นทวิงก์
# ประเทศญี่ปุ่นในโอลิมปิกเยาวชน
ประเทศญี่ปุ่น ได้เข้าร่วมแข่งขันกีฬาโอลิมปิกเยาวชน ทุกครั้งนับตั้งแต่เปิดตัวในโอลิมปิกเยาวชนฤดูร้อน 2010 และได้รับเหรียญรางวัลจากทุกครั้ง

 สรุปเหรียญรางวัล 

 โอลิมปิกฤดูร้อน 

 ปีการแข่งขัน นักกีฬา ทอง เงิน ทองแดง รวม อันดับ   71  8  5  3  16  7   78  7  9  5  21  5   96  15  12  12  39  3   เหตุการณ์ในอนาคต ทั้งหมด  30  26  20  76  3

 โอลิมปิกฤดูหนาว 
การแข่งขันนักกีฬาทองเงินทองแดงรวมอันดับ   33  2  5  9  16  8     29  2  4  0  6  11     72  9  7  1  17 3  เหตุการณ์ในอนาคต ทั้งหมด  13  16  10  39  7
# ทอม บลายธ์
ทอม เคียร์ บลายธ์ (เกิด 2 กุมภาพันธ์ พ.ศ. 2538) เป็นนักแสดงชาวอังกฤษ ภาพยนตร์ของเขาได้แก่ สก็อตต์แอนด์ซิด คู่ซี้ทะยานฝัน (2018), เบเนดิคชัน (2021) และ เดอะ ฮังเกอร์เกมส์ ปฐมบทเกมล่าเกม (2023) ผลงานทางโทรทัศน์เขาได้แสดงเป็นตัวละครนำในซีรีส์ของ Epix เรื่อง บิลลีเดอะคิด (2022)

บลายธ์เกิดที่เบอร์มิงแฮมและเติบโตในวูดทอร์ป แถบชานเมืองน็อตติงแฮม เขาเป็นบุตรชายของโปรดิวเซอร์ กาวิน บลายธ์ ซึ่งเสียชีวิตด้วยโรคมะเร็ง เมื่อทอมอายุ 15 ปี หลังจากนั้น บลายธ์เข้าเรียนที่ โรงเรียนอาโนลด์ฮิลล์ และ วิทยาลัยบิลโบโรห์ นอกจากนี้ เขายังใช้เวลาเติบโตใน นอร์ธยอร์กเชอร์ โดยเข้าเรียนที่โรงเรียนประถมในท็อควิธ ชาร์ลอตต์ แม่ของเขา ซึ่งเป็นที่ปรึกษาด้านอาชีพ ได้ลงทะเบียนให้เขาเข้าเรียนวิชาละครที่ เทเลวิชั่นเวิร์คช็อป นอกจากนี้ เขายังได้เข้าร่วมโรงละครเยาวชนแห่งชาติด้วย เขาไปฝึกที่โรงเรียนจูลลี่อาร์ด ในนิวยอร์กซิตี้ ตามความฝันของตัวเองได้สำเร็จ โดยสำเร็จการศึกษาในปี 2020

 ผลงานการแสดง 

 ภาพยนตร์ 
 ปี ค.ศ. เรื่อง บทบาท หมายเหตุ 2010 จอมโจรกู้แผ่นดินเดือด เฟรด เพอร์รี่ นักแสดงประกอบเพอริคานบลัดนิกโก้ตอนเด็ก2014ฟิบส์วิลภาพยนตร์สั้น2015พัฟฟี่คราวนด์ภาพยนตร์สั้น2016วอชคลับดั๊กภาพยนตร์สั้น2018สก็อตต์แอนด์ซิด คู่ซี้ทะยานฝัน ซิด2021เบเนดิคชัน เกล็น บแยม ชอว์ 2023 เดอะ ฮังเกอร์เกมส์ ปฐมบทเกมล่าเกม  คอริโอเลนัส สโนว์ นักแสดงนำ2025สวมรอยรัก (Plainclothes)ลูคัสนักแสดงนำTBAบูล รัน เกมหุ้นลุ้นโชค (Bull Run)บ็อบบี้ แซนเดอร์สนักแสดงนำแอน ไอดีล ไวฟ์ ภริยาคติ อาเทอร์ ฮัมฟรียส์นักแสดงนำวอตช์ด็อกส์รอการยืนยัน นักแสดงนำพบกันวันหยุด (People We Meet on Vacation)อเล็กซ์ นิลเซนนักแสดงนำเวสต์แมนดีนักแสดงนำยามอารักขาร่ำไห้ (The Cry of the Guards)รอการยืนยันนักแสดงนำรักระหว่างรบเฟรเดอริค เฮนรีนักแสดงนำ
 โทรทัศน์ 
 ปี ค.ศ. เรื่อง บทบาท หมายเหตุ 2018 Rise เฟรด เพอร์รี่ ละครสั้นทางโทรทัศน์ 2022-2024 The Gilded Age อาร์ชี่ บอลด์วิน ตอน: "Charity Has Two Functions" บิลลีเดอะคิด บิลลีเดอะคิด นักแสดงนำ
# ยูไนน์
ยูไนน์  เป็นบอยแบนด์จีนที่มีสมาชิกเก้าคน ที่มีผลงานตั้งแต่เดือนเมษายน 2019 ถึงตุลาคม 2020 

วงนี้ก่อตั้งขึ้นจากรายการทีวีชื่อ Youth with You สมาชิกประกอบด้วย หลี เหวินฮั่น, หลี่ เจินหนิง, เหยา หมิงหมิง, กวน ยู, เจีย อี้, หู ชุนหยาง, เซี่ย ฮานยู่, เฉิน โหยวเว่ย และเหอ ฉางซี

 ผลงานเพลง 
 สตูดิโออัลบั้ม 
ชื่อรายละเอียดยอดขาย U-Night Flight วางจำหน่าย:  6 พฤษภาคม 2020
 ภาษา: แมนดาริน
 สังกัด: 天津花路: 138,020
# หลี เหวินฮั่น
หลี่ เหวินฮั่น (เกิด) เป็นนักร้องและนักแสดงชาวจีน เขามีชื่อเสียงในฐานะนักร้องนำของยูนิกซึ่งเป็นบอยแบนด์เกาหลีใต้-จีน ที่ก่อตั้งโดยเยฺว่หฺวาเอนเตอร์เทนเมนต์ ในปี ค.ศ. 2014 ในปี ค.ศ. 2019 เขาได้เข้าร่วมในรายการเรียลลิตี้เอาชีวิตรอดของจีนชื่อ Youth With You, ได้อันดับที่ 1 หลังจบการแข่งขันและเปิดตัวในชื่อวง  Unine

 ผลงานเพลง 

 อีพี 
 ปี ค.ศ.  ชื่ออัลบั้ม  รายชื่อเพลง  รายละเอียด  หมายเหตุ Ref.2018《天荒不朽》天荒不朽 (Immortal Love) 
一直在心上 (Always in My Heart) 
วางจำหน่าย: 15 กรกฎาคม 2018
สังกัด: เยฺว่หฺวาเอนเตอร์เทนเมนต์
ที่มา: Netease Music
รูปแบบ: ดาวน์โหลดแบบดิจิทัล Theme song for Youku series "热血学院" 2021《汶》Darlin''' 《唯一认可的爱》《溯》'' 
วางจำหน่าย: 2021
สังกัด: เยฺว่หฺวาเอนเตอร์เทนเมนต์
ที่มา: QQ Music
รูปแบบ: อัลบั้มดิจิทัลและอัลบั้มfirst solo EP
# โจว อี้เสวียน
โจว อี้เสวียน (; เกิด 11 ธันวาคม พ.ศ. 2533) เป็นแร็ปเปอร์ นักร้อง และนักแสดงชาวจีน เขาเป็นสมาชิกและลีดเดอร์ของวงดนตรีจีน-เกาหลีใต้ชื่อยูนิก ภายใต้สังกัดเยฺว่หฺวาเอนเตอร์เทนเมนต์ และวงดนตรีของจีนชื่อ New Storm ซึ่งเปิดตัวในปี ค.ศ. 2019 หลังจากชนะรายการเรียลลิตี้เอาชีวิตรอดชื่อ All For One

 ผลงานเพลง 

 อีพี 
+ชื่อรายละเอียดOS วางจำหน่าย:  27 ธันวาคม 2017
 สังกัด: เยฺว่หฺวาเอนเตอร์เทนเมนต์
 รูปแบบ: ดาวน์โหลดดิจิทัล

 ซิงเกิล 
 ปี   ชื่อ  อัลบั้ม  หมายเหตุ  Ref.2019 "有我在"
# หมู่เกาะคุกในแปซิฟิกเกมส์ 2023
หมู่เกาะคุก จะเข้าร่วมแข่งขันกีฬาแปซิฟิกเกมส์ 2023 ในเมืองโฮนีอารา หมู่เกาะโซโลมอน ตั้งแต่วันที่ 19 พฤศจิกายนถึง 2 ธันวาคม พ.ศ. 2566

 นักกีฬา 
ต่อไปนี้เป็นรายชื่อผู้เข้าแข่งขันในครั้งนี้

+ กีฬา ชาย หญิง รวมกรีฑา 6  3  9บาสเกตบอล 4  16  20ฟุตบอล 23  23  46ทัชรักบี้ 14  14  28ยกน้ำหนัก 1  1  2 ทั้งหมด  48  57  105
# พิพิธภัณฑ์ประจำจังหวัดฟูกูชิมะ
พิพิธภัณฑ์ประจำจังหวัดฟูกูชิมะ  เป็นพิพิธภัณฑ์ประจำจังหวัดในนครไอซูวากามัตสึ จังหวัดฟูกูชิมะ ประเทศญี่ปุ่น สร้างอุทิศให้กับธรรมชาติวิทยา ประวัติศาสตร์ และวัฒนธรรมของจังหวัดฟูกูชิมะ พิพิธภัณฑ์เปิดทำการในสวนสาธารณะปราสาทสึรูงะในปี พ.ศ. 2529
# ประเทศฟีจีในแปซิฟิกเกมส์ 2023
ประเทศฟีจี จะเข้าร่วมแข่งขันกีฬาแปซิฟิกเกมส์ 2023 ในเมืองโฮนีอารา หมู่เกาะโซโลมอน ตั้งแต่วันที่ 19 พฤศจิกายนถึง 2 ธันวาคม พ.ศ. 2566 ครั้งนี่จะเป็นการปรากฏตัวครั้งที่ 16 ของฟีจีในการแข่งขันแปซิฟิกเกมส์นับตั้งแต่ปเข้าร่วมครั้งแรกในการแข่งขันครั้งที่สองของรายการเมื่อปี ค.ศ. 1966

 นักกีฬา 
ต่อไปนี้เป็นรายชื่อผู้เข้าแข่งขันในครั้งนี้

+ กีฬา ชาย หญิง รวมบาสเกตบอล 16  16  32ฮอกกี้ 9  9  18ฟุตบอล 23  23  46เน็ตบอล   12  12รักบี้ 7 คน 12  12  24เทนนิส 4  4  8ทัชรักบี้ 14  14  28วอลเลย์บอล  14  14  28 ทั้งหมด  92  104 196
# พิพิธภัณฑ์ถ่านหินและซากดึกดำบรรพ์นครอิวากิ
พิพิธภัณฑ์ถ่านหินและซากดึกดำบรรพ์นครอิวากิ  ชื่อเล่นว่า โฮรูรุ  เปิดทำการในนครอิวากิ จังหวัดฟูกูชิมะ ประเทศญี่ปุ่น ในปี พ.ศ. 2527 สิ่งสะสมและจัดแสดงในพิพิธภัณฑ์เกี่ยวกับซากดึกบรรพ์ที่ค้นพบในท้องถิ่น รวมไปถึงเพลสิโอซอร์ Futabasaurus suzukii และ  ซึ่งครั้งหนึ่งเป็นเหมืองถ่านหินที่ใหญ่ที่สุดบนเกาะฮนชู
# แซบอเนแซนอน
แซบอเนแซนอน  เป็นนิตยสารรายปักษ์ รายสัปดาห์ และรายเดือนเกี่ยวกับแนวคิดสตรีสุดโต่ง ตีพิมพ์ในประเทศอิหร่านระหว่าง ค.ศ. 1919 ถึงเดือนมกราคม ค.ศ. 1921 ก่อตั้งโดยเซดีเฆ โดว์แลทอบอดี ผู้ซึ่งเป็นบรรณาธิการของนิตยสารเช่นกัน

 ประวัติ 
ในปี 1919 เซดีเฆ โดว์แลทอบอดี ครูและนักเคลื่อนไหว ได้ก่อตั้งนิตยสาร แซบอเนแซนอน ขึ้น ตีพิมพ์ในเมืองเอสแฟฮอน โดยเป็นนิตยสารสตรีลำดับที่ 3 ที่ตีพิมพ์ในประเทศอิหร่าน และเป็นหัวแรกที่ตีพิมพ์นอกเมืองหลวงเตหะราน โดยมีนิตยสารที่ตีพิมพ์มาก่อนหน้า ได้แก่ ดอเนช ("ความรู้") ตั้งแต่ปี 1910 และ โชคูเฟ ("ดอกไม้บาน") ตั้งแต่ปี 1913Sanasarian, Eliz (1982). The Women's Rights Movements in Iran. New York: Praeger. pp. 124–129. . แซบอเนแซนอน ฉบับแรกตีพิมพ์ในวันที่ 18 กรกฎาคม 1919 เริ่มแรกเป็นนิตยสารรายปักษ์ แต่ละฉบับมีความยาว 4 หน้าSomayyeh Mottaghi. (2015). 'The Historical Relationship between Women’s Education and Women’s Activism in Iran' Asian Women, 31(1). ต่อมาได้ปรับเป็นรายสัปดาห์เนื่องจากมีความต้องการสูงขึ้น นิตยสารตีพิมพ์เฉพาะบทความที่สตรีเขียนส่งไปเท่านั้น นิตยสารถูกบังคับให้ปิดตัวเมื่อปี 1921 เนื่องมาจากจุดยืนต่อต้านอังกฤษของนิตยสาร

 การตอบรับ 
นับแต่เริ่ม บทความของนิตยสารมีเป้าหมายที่จะท้าทาย "การถอยหลังลงคลองและความเบาปัญญา" ที่เกี่ยวข้องกับสิทธิสตรีในเอสแฟฮอน และมีจุดยืนสนับสนุนการถอดผ้าคลุม (ฮิญาบ) ของสตรีในอิหร่านอย่างเปิดเผย จุดยืนนี้ทำให้นิตยสารถูกสื่อข่าวอื่น ๆ โจมตี และอาคารของนิตยสารก็ถูกโจมตีด้วยอาวุธปืนและก้อนหินเช่นกัน จนท้ายที่สุด นิตยสารดำเนินการตีพิมพ์ต่อไปได้ภายใต้การคุ้มครองจากตำรวจ หลังจากตีพิมพ์ได้ 2 ปี นิตยสารถูกสั่งห้ามตีพิมพ์นาน 13 เดือนจากบทบรรณาธิการของโดว์แลทอบอดีที่มีเนื้อหาต่อต้านเจ้าอาณานิคมอังกฤษอย่างเปิดเผย

ในปี 1921 เธอย้ายไปยังเตหะรานและตั้งนิตยสารขึ้นใหม่ที่นั่น ภายใต้ชื่อเดิม แต่ปรับมาตีพิมพ์รายเดือนและมีขนาด 48 หน้าต่อฉบับแทน นิตยสารหัวใหม่ในชื่อเดิมนี้มีอิทธิพลอย่างมาก และยังช่วยให้เห็นภาพชีวิตของสตรีในอิหร่านตลอดเวลาหลายทศวรรษ
# พิพิธภัณฑ์จอห์น เลนนอน
พิพิธภัณฑ์จอห์น เลนนอน  เป็นพิพิธภัณฑ์ที่ตั้งอยู่ภายในไซตามะซูเปอร์อารีนาในเขตชูโอ จังหวัดไซตามะ ประเทศญี่ปุ่น

 ประวัติ 
พิพิธภัณฑ์จอห์น เลนนอนเปิดทำการเมื่อวันที่ 9 ตุลาคม พ.ศ. 2543 ซึ่งเป็นวันครบรอบ 60 ปีชาตกาลของจอห์น เลนนอน และปิดทำการในวันที่ 30 กันยายน พ.ศ. 2553 เมื่อสัญญาการจัดแสดงกับโยโกะ โอโนะหมดอายุลง ตั้งอยู่ภายในไซตามะซูเปอร์อารีนาในเขตชูโอ จังหวัดไซตามะ ประเทศญี่ปุ่น

 การจัดแสดง 
พิพิธภัณฑ์ก่อตั้งขึ้นเพื่ออนุรักษ์ความรู้เกี่ยวกับชีวิตและอาชีพทางดนตรีของจอห์น เลนนอน โดยจัดแสดงสิ่งสะสมที่ระลึกถึงเลนนอนที่เป็นของโยโกะ โอโนะภรรยาม่ายของเลนนอน การนำชมพิพิธภัณฑ์เริ่มต้นด้วยข้อความต้อนรับและภาพยนตร์สั้นที่บรรยายโดยโยโกะ โอโนะ (เสียงภาษาญี่ปุ่นพร้อมหูฟังเสียงภาษาอังกฤษ) และสิ้นสุดที่ "ห้องสะท้อน" แบบล้ำยุค ซึ่งเต็มไปด้วยเก้าอี้หันหน้าไปทางสไลด์โชว์เสนอคำและภาพเคลื่อนไหว หลังจากห้องนี้มีร้านขายของที่ระลึกซึ่งมีของที่ระลึกของจอห์น เลนนอนจำหน่าย
# พิพิธภัณฑ์ที่ระลึกดาไซ โอซามุ
พิพิธภัณฑ์ที่ระลึกดาไซ โอซามุ  หรือมักเรียกด้วยชื่อว่า ชาโยกัง (เป็นพิพิธภัณฑ์บ้านนักเขียนที่ตั้งอยู่ในเมืองคานางิในนครโกโชงาวาระ จังหวัดอาโอโมริ ประเทศญี่ปุ่น เป็นพิพิธภัณฑ์ที่สร้างอุทิศให้กับโอซามุ ดาไซ นักเขียนผู้ล่วงลับผู้ใช้ชีวิตในวัยเด็กช่วงต้นในพื้นที่คานางิ และเป็นที่เก็บสะสมเครื่องเรือนโบราณ เครื่องประดับ และสิ่งสะสมเกี่ยวกับผลงานของโอซามุ ดาไซ

 ประวัติ   
อาคารของพิพิธภัณฑ์สร้างในปี ค.ศ. 1907 โดยบิดาของดาไซผู้เป็นเจ้าที่ดินผู้มั่งคั่งและเป็นสมาชิกของสภานิติบัญญัติแห่งชาติในยุคเมจิ ดาไซอาศัยอยู่ในบ้านหลังนี้ตั้งแค่ ค.ศ. 1909 จนถึง ค.ศ. 1923 เมื่อดาไซย้ายไปยังนครอาโอโมริ แต่ดาไซก็กลับมาที่บ้านหลังนี้หลายครั้ง แล้วย้ายกลับมาอยู่บ้านหลังนี้อีกครั้งตั้งแต่ปี ค.ศ. 1942 ถึง ค.ศ. 1945 หลังการเสียชีวิตของดาไซในปี ค.ศ. 1948 บ้านก็ถูกขายไปและปรับปรุงใหม่เป็นโรงแรมเรียวกัง โดยมีพิพิธภัณฑ์ส่วนตัวขนาดเล็กเพื่อเป็นที่ระลึกถึงดาไซ ชื่อ ชาโยคัง ที่เป็นอีกชื่อหนึ่งของพิพิธภัณฑ์นำมาจากนวนิยายผลงานของเรื่องหนึ่งคือ ชาโย หรือ อาทิตย์สิ้นแสง  โรงแรมประสบปัญหาทางการเงินที่ถดถอยแม้ว่ายังได้รับความนิยมจากผู้ชื่นชอบผลงานของดาไซ โรงแรมถูกขายให้เมืองคานางิในปี ค.ศ. 1996 และได้รับการปรับปรุงขนานใหญ่เพื่อฟื้นฟูรูปลักษณ์ดั้งเดิม ก่อนจะเกิดทำการอีกครั้งในฐานะพิพิธภัณฑ์ที่ระลึกดาไซ โอซามุในปี ค.ศ. 1998
# พิพิธภัณฑ์ประจำจังหวัดอาโอโมริ
พิพิธภัณฑ์ประจำจังหวัดอาโอโมริ  เป็นพิพิธภัณฑ์ที่ตั้งอยู่ในนครอาโอโมริ จังหวัดอาโอโมริ ประเทศญี่ปุ่น 

พิพิธภัณฑ์มีสิ่งสะสมของโบราณวัตถุจากยุคโจมง รวมถึงนิทรรศการที่ให้รายละเอียดเกี่ยวกับวัฒนธรรมและประวัติศาสตร์ของอาโอโมริ พิพิธภัณฑ์เปิดทำการในปี พ.ศ. 2516
# พิพิธภัณฑ์ทาจิเนปูตะ
พิพิธภัณฑ์ทาจิเนปูตะ  เป็นพิพิธภัณฑ์ที่ตั้งอยู่ในนครโกโชงาวาระ จังหวัดอาโอโมริ ประเทศญี่ปุ่น

พิพิธภัณฑ์จัดแสดงสิ่งที่เกี่ยวข้องกับเทศกาลทาจิเนปูตะของนครโอโชงาวาระซึ่งจัดขึ้นทุกเดือนสิงหาคม ภายในพิพิธภัณฑ์มีรถแห่ทาจิเนปูตะสามคัน รวมถึงสตูดิโอการสร้างซึ่งผู้เยี่ยมชมสามารถชมกระบวนการสร้างรถแห่ได้ พิพิธภัณฑ์ยังมีห้องแสดงผลงานศิลปะที่สร้างสรรค์โดยศิลปินที่เกี่ยวข้องกับจังหวัดอาโอโมริอีกด้วย
# สนามกีฬาสรทาร วัลลภภาอี ปเฏล (อะห์มดาบาด)
สนามกีฬาสรทาร วัลลภภาอี ปเฏล  เป็นสนามกีฬาในย่านนวรงคปุระ ในนครอะห์มดาบาด รัฐคุชราต ประเทศอินเดีย เป็นที่จัดการแบ่งขันวันเดย์อินเทอร์เนชั่นนาลครั้งแรกในอินเดีย สนามกีฬาเป็นขององค์การเทศบาลอะห์มดาบาด และใช้งานสำหรับการแข่งกีฬาคริกเก็ตเป็นหลัก

ประวัติศาสตร์
ในต้นทศวรรษ 1950s แคว้นบอมเบย์ได้มอบที่ดินมูลค่า  ให้กับสโมสรคริกเก็ตอะห์มดาบาด เพื่อใช้สร้างบ้านสโมสรและสนามแข่ง สโมสรคริกเก็ตได้ส่งมอบงานนี้ต่อยังองค์การเทศบาลอะห์มดาบาด (AMC) เศฐ จินุภาอี จุมันภาอี (Sheth Chinubhai Chimanbhai) ผู้นำอุตสาหกรรมและนายกเทศบาลอะห์มดาบาดในเวลานั้น ได้ว่าจ้างชาลส์ คอเรีย เป็นสถาปนิกผู้ออกแบบสนามกีฬาและอาคารสโมสร โดยมีวิศวกรโครงสร้าง มเหนทร ราช (Mahendra Raj) เป็นวิศวกรที่ปรึกษาโครงการ

การก่อสร้างเริ่มต้นในปี 1959 แต่เนื่องด้วยปัญหาทางการเงิน สนามกีฬาก่อสร้างเสร็จเพียงบางส่วนในปี 1966 โดยมีหลังคาคลุมแค่ศาลาฝั่งใต้ ต่อมาสแตนด์โดยรอบสนามกีฬาจึงสร้างแล้วเสร็จภายในทศวรรษ 1980s

สนามกีฬานี้จัดวันเดย์อินเทอร์เนชั่นนาล (ODI) ครั้งแรกที่แข่งในประเทศอินเดียในปี 1981 ซึ่งอินเดีย แข่งกับ อังกฤษ

กระทั่งสนามกีฬาโมเตราเริ่มสร้างที่โมเตราในปี 1982 สนามกีฬาสรทาร วัลลภาอี ปเฏล ก็ไม่ได้ถูกใช้งานสำหรับการแข่งขันกีฬาคริกเก็ตนานาชาติอีก การแข่ง ODI ทั้งหมดและการแข่งเทสต์ของเมืองถูกย้ายไปตัดที่โมเตราทั้งหมด สนามกีฬาโมเตราสร้างขึ้นใหม่ในปี 2020 และเปลี่ยนชื่อเป็นสนามกีฬานเรนทร โมที

สถาปัตยกรรม
สนามกีฬานี้มีขนาดพื้นที่ 67,000 ตารางเมตร และใช้รูปแบบโครงสร้างพับอย่างซับซ้อน (complex folded plate structural system) ถือเป็นอาคารแรกในอินเดียที่ใช้ระบบนี้ในการก่อสร้าง คานรับน้ำหนักหลังคารูปเพลตพับ (folded plate cantilever roof) เหนือศาลามีความกว้าง 20 เมตร ยาว 326 ฟุต ทำมาจากคอนกรีตเสริมเหล็กและถือว่ามีความยาวคานมากที่สุดในโลกในตอนปี 1963 ภายนอกเป็นโครงคอนกรีตรูปเรขาคณิต ซึ่งช่วยให้มีพื้นที่เปิดภายใต้ที่นั่งของผู้ชมในสนาม

สนามกีฬานี้มีความจุที่นั่งอยู่ที่ 40,000 ถึง 50,000 คนsportsclub รวมถึงมีไฟส่องสว่างทั้งกลางวันและกลางคืน